CELEX: 62006CA0352
Language: da
Date: 2008-05-20 00:00:00
Title: Sag C-352/06: Domstolens dom (Store Afdeling) af 20. maj 2008 — Brigitte Bosmann mod Bundesagentur für Arbeit — Familienkasse Aachen (anmodning om præjudiciel afgørelse fra Finanzgericht Köln, Tyskland) (Social sikring — familieydelser — suspension af retten til ydelser — artikel 13, stk. 2, litra a), i forordning (EØF) nr. 1408/71 — artikel 10 i forordning (EØF) nr. 574/72 — gældende lovgivning — tildeling af ydelser i bopælsmedlemsstaten, som ikke er den kompetente stat)

5.7.2008   
            
            
               DA
            
            
               Den Europæiske Unions Tidende
            
            
               C 171/5
            
         Domstolens dom (Store Afdeling) af 20. maj 2008 — Brigitte Bosmann mod Bundesagentur für Arbeit — Familienkasse Aachen (anmodning om præjudiciel afgørelse fra Finanzgericht Köln, Tyskland)
   (Sag C-352/06) (1)
   
   (Social sikring - familieydelser - suspension af retten til ydelser - artikel 13, stk. 2, litra a), i forordning (EØF) nr. 1408/71 - artikel 10 i forordning (EØF) nr. 574/72 - gældende lovgivning - tildeling af ydelser i bopælsmedlemsstaten, som ikke er den kompetente stat)
   (2008/C 171/07)
   Processprog: tysk
   Den forelæggende ret
   Finanzgericht Köln
   Parter i hovedsagen
   
      Sagsøger: Brigitte Bosmann
   
      Sagsøgt: Bundesagentur für Arbeit — Familienkasse Aachen
   Sagens genstand
   Anmodning om præjudiciel afgørelse — Finanzgericht Köln — fortolkning af artikel 13, stk. 2, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet — fortolkning af artikel 10 i Rådets forordning (EØF) nr. 574/72 af 21. marts 1972 om regler til gennemførelse af forordning (EØF) nr. 1408/71 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, som flytter inden for Fællesskabet (EFT L 74, s. 1) — fortolkning af artikel 39 EF — fortolkning af generelle principper — ret til børnefamilieydelse — udbetaling af ydelser i bopælsstaten indstillet — ret til tilsvarende ydelser i beskæftigelsesstaten
   Konklusion
   
               1)
            
            
               Artikel 13, stk. 2, litra a), i Rådets forordning nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Europa-Parlamentets og Rådets forordning (EF) nr. 647/2005 af 13. april 2005, er ikke til hinder for, at en vandrende arbejdstager, som er omfattet af den sociale sikringsordning i beskæftigelsesmedlemsstaten, modtager børnefamilieydelse i bopælsmedlemsstaten i henhold til den nationale lovgivning i bopælsmedlemsstaten.
            
         
               2)
            
            
               Det tilkommer den forelæggende ret at fastslå, om den omstændighed, at en arbejdstager, der befinder sig i samme situation som sagsøgeren i hovedsagen, på arbejdsdage vender tilbage til familiens bopæl i den berørte medlemsstat, er relevant for vurderingen af, om en sådan arbejdstager opfylder de nødvendige betingelser for at modtage den omhandlede familieydelse i denne stat i henhold til denne stats nationale lovgivning.
            
         
      (1)  EUT C 281 af 18.11.2006.